Anu Aun

Anu Aun (sündinud 14. veebruaril 1980 Pärnus) on eesti filmirežissöör ja stsenarist. Tema filmiloomingu hulka kuuluvad näiteks lühimängufilm "Vahetus", mängufilm "Polaarpoiss" ja koguperefilm "Eia jõulud Tondikakul". 1998. aastal lõpetas Anu Tallinna Inglise Kolledži. 2002. aastal lõpetas ta Tallinna Pedagoogikaülikooli kultuuriteaduskonna bakalaureusekraadiga telerežii erialal ja nüüdistantsu lisaerialal. Seejärel õppis ta kuni 2005. aastani Tallinna Ülikooli kultuuriteaduskonnas Jüri Sillarti käe all filmirežii erialal. Õpingute kõrvalt töötas Anu telerežissöörina. 2005. aastal asutas ta koos filmieriala kursusekaaslaste Priit Pääsukese ja Margo Siimoniga filmistuudio Luxfilm, kus ta on režissööri, produtsendi ja stsenaristina teinud nii dokumentaal- kui ka lühimängufilme. Anu Auna lühimängufilmi “Vahetus” võib pidada seni rahvusvaheliselt edukaimaks Eesti lühimängufilmiks. „Vahetus“ on osalenud rohkem kui 70 rahvusvahelise filmifestivali programmis, sealhulgas Clermont-Ferrandi, Tampere, Montreali, Shanghai, Grimstadi ja Cinefiesta festivalil ning võitnud 17 auhinda. Eesti Rahvuskultuuri Fond tunnistas "Vahetuse" kultuuriaasta parimaks debüüdiks ja Eesti Kinoliit XII Eesti Filmipäevade aastapreemia vääriliseks. “Polaarpoiss” on Anu esimene täispikk mängufilm, mille arendamiseks pälvis ta Itaaliast Torino Film Lab stsenaariumiarendusprogrammi Script&Pitch stipendiumi ja Saksamaalt Nipkowi residentuuristipendiumi[viide?]. “Polaarpoiss” esilinastus Mannheim-Heidelbergi Rahvusvahelise Filmifestivali võistlusprogrammis. Eesti Vabariik 100 filmikonkursi raames jõudis 2018. aastal vaatajateni Anu Auna koguperefilm “Eia jõulud Tondikakul” ja 2019. aastal dokumentaalfilm “Vetelkõndija” poetess Kristiina Ehinist. 2002 – dokumentaalfilm “Nimed marmortahvli taga”, režissöör 2003 – telefilm “Liivakellade parandaja”, režissöör ja stsenarist 2006 – portreefilm “Lutsepa lugu”, produtsent ja režissöör  2007 – dokumentaalfilm “Savikodu” sarjast “Eesti lood”, režissöör 2007 – lühimängufilm “Indigo tuba”, produtsent, režissöör ja stsenarist 2010 – lühimängufilm “Vahetus”, produtsent, režissöör ja stsenarist 2011 – dokumentaalfilm „Keelatud vili“ sarjast "Eesti lood", režissöör 2012 – dokumentaalfilm „Südamest skaut“, režissöör ja produtsent 2014 – dokumentaalfilm „Looduslaps“ sarjast "Eesti lood", režissöör ja produtsent 2016 – mängufilm „Polaarpoiss“, režissöör ja stsenarist 2018 – mängufilm "Eia jõulud Tondikakul", režissöör ja stsenarist 2010 – kultuuriaasta parim debüüt 2010 – Eesti Kinoliit, XII Eesti Filmipäevade aastapreemia 2010 – Thessaloniki International Short Film Festival, Kreeka – CINEMATIC ACHIEVEMENT AWARD 2010 – First Step Film Fest, Albaania – BEST DIRECTOR AWARD 2011 – 10th Rome Independent Film Festival, Itaalia – BEST FOREIGN SHORT FILM AWARD 2011 – ONE SHOT International Short Film Festival, Armeenia – SPECIAL MENTION 2011 – 34th Norwegian Short Film Festival, Norra – HONORARY MENTION 2011 – V SHORTini Film Festival, Itaalia – BEST SHORT FILM 2011 – Cinefiesta International Film Festival, Puerto Rico – FIRST PRIZE IN INTERNATIONAL COMPETITION 2011 – 17th Aye-Aye Film Festival, Prantsusmaa – SPECIAL PRIZE 2011 – 7th Paris Courts Devant Film Festival, Prantsusmaa – BEST FOREIGN SHORT FILM 2011 – 6th International Short Film Festival Žubroffka, Poola – 2nd AWARD IN INTERNATIONAL COMPETITION 2011 – 5th Speak Out Against Domestic Violence Short Film Contest, Mehhiko – FIRST PRIZE 2012 – 20th Euroshorts Film Festival, Poola – GRAND PRIX 2012 – 28th European Film festival of Lille, Prantsusmaa – PRESS AWARD 2012 – 4th Malta Short Film Festival, Malta – BEST EDITING AWARD 2012 – 4th Malta Short Film Festival, Malta – FOREIGN JURY AWARD 2018 – Eesti Kultuurkapitali audiovisuaalse kunsti sihtkapitali aastapreemia (filmi eriauhind – sooja ja südamliku filmi „Eia jõulud Tondikakul“ eest) 2020 – Nukitsa konkurss, 2. koht kirjanike kategoorias ("Eia seiklus Tondikakul") 2020 – stipendium "Ela ja sära" 2010 – "Vahetus" – Eesti Filmiajakirjanike Ühingu aasta filmi auhinna nominatsioon 2016 – "Polaarpoiss" – Eesti Filmiajakirjanike Ühingu aasta filmi auhinna nominatsioon 2016 – "Polaarpoiss" – nominatsioonid Mannheim-Heidelberg International Filmi Festival – Publikupreemia, uustulnuka auhind Grand Newcomer 2016 – "Polaarpoiss" – nominatsioonid Cairo International Filmi Festival – The Golden Pyramid for best Film, The Silver Pyramid for Best Director, The Bronze Pyramid for First or second Work 2017 – "Polaarpoiss" – Eesti Filmi- ja Teleauhinna nominatsioonid kaheksas kategoorias – parima mängufilmi, režissööri, nais- ja meesnäitleja, operaatori, helirežissööri, kunstniku ja monteerija auhinnale. Kunstnik Jaagup Roomet võitis 2017 EFTA parima filmikunstniku auhinna filmiga "Polaarpoiss". Anu Aun on alates 2006. aastast Eesti Audiovisuaalautorite Liidu, 2007. aastast Eesti Kinoliidu ja 2012. aastast Eesti Dokumentalistide Gildi liige. Ta on olnud aastatel 2009–2010 NISI MASA, European Network of Young Cinema, juhatuse liige ja 2009–2011 Nisi Masa Estonia president. 2012. aastast on ta ka ühenduse European Women Audiovisual Network liige. Anu Aun Eesti Filmi Andmebaasis "Anu Aun - Eesti filmi andmebaas". www.efis.ee. Vaadatud 10. jaanuaril 2024. "Anu Aun - Luxfilm". luxfilm.ee. Originaali arhiivikoopia seisuga 11. jaanuar 2024. Vaadatud 10. jaanuaril 2024. "Vahetus - Luxfilm". luxfilm.ee. Originaali arhiivikoopia seisuga 11. jaanuar 2024. Vaadatud 10. jaanuaril 2024. "TorinoFilmLab | THE POLAR BOY by Anu Aun supported by Estonian Film Foundation". TorinoFilmLab. Vaadatud 10. jaanuaril 2024.